ການໂຈມຕີ ທາງອາກາດ ສຫລ ແນເປົ້າໝາຍ ໃສ່ຜູ້ນຳ ຄົນສຳຄັນ ຂອງກຸ່ມລັດອິສລາມ
ທ້າວ Abu Muhammad al-Adnani ມີໜ້າທີ່ ເປັນຫົວໜ້າໂຄສະນາຊວນເຊື່ອ ຂອງກຸ່ມລັດອິສລາມ ແລະພົວພັນ ກັບການໂຈມຕີໃນຢູໂຣບ.
ກະຊວງປ້ອງກັນປະເທດສະຫະລັດ ກ່າວວ່າ ການໂຈມຕີທາງອາກາດ ຂອງກຳລັງແນວໂຮມ ໄດ້ແນເປົ້າໝາຍໃສ່ເຈົ້າໜ້າທີ່ອະວຸໂສສຸດຄົນນຶ່ງ ຂອງກຸ່ມລັດອິສລາມ ຢູ່ໃນພາກເໜືອຊີເຣຍ ໂດຍບໍ່ໄດ້ກ່າວວ່າຜູ້ກ່ຽວຖືກຂ້າຕາຍແຕ່ໄດ້ປະກາດວ່າຖ້າຜູ້ກ່ຽວຕາຍກໍຈະເປັນຄວາມເສຍຫາຍຮ້າຍແຮງສຳລັບກຸ່ມກໍ່ການຮ້າຍດັ່ງກ່າວ ກຸ່ມລັດອິສລາມ ໄດ້ອອກມາປະກາດ ກ່ຽວກັບການເສຍຊີວິດຂອງທ້າວ Abu Muham- mad al-Adnani ໃນວັນອັງຄານວານນີ້ ໂດຍກ່າວແຕ່ພຽງວ່າ ຜູ້ກ່ຽວເສຍຊີວິດໃນຂະ ນະທີ່ສຳຫຼວດເບິ່ງການປະຕິບັດງານ ເພື່ອຂັບໄລ່ການບຸກໂຈມຕີທາງທະຫານຕໍ່ເມືອງ Aleppo ເຈົ້າໜ້າທີ່ປ້ອງກັນປະເທດຂອງສະຫະລັດກ່າວວ່າ ທ້າວ Adnani ມີສ່ວນພົວພັນໂດຍ ກົງໃນການເກັບເກນເອົາພວກນັກລົບຕ່າງປະເທດ ແລະເປັນຜູ້ອອກຄຳສັ່ງຂອງກຸ່ມລັດອິສລາມ ກ່ຽວກັບການໂຈມຕີທີ່ສຳຄັນໆ ຢູ່ນອກເຂດທີ່ໝັ້ນຂອງພວກເຂົາ ໃນປະເທດຊີເຣຍແລະອີຣັກ “ການປະຕິບັດງານສຳຄັນໆ ທີ່ຢູ່ພາຍໃຕ້ການດູແລຂອງຜູ້ກ່ຽວແມ່ນຮວມທັງການໂຈມຕີ ຢູ່ປາຣີ ການໂຈມຕີສະໜາມບິນ Brussels ການໂຈມຕີສະໜາມບິນອິສຕັນບູລ ການຍິງເຮືອບິນໂດຍສານຣັດເຊຍທີ່ເຂດໄຊນາຍ ການໂຈມຕີດ້ວຍລະເບີດສະຫລະຊີບ ໃນລະ ຫວ່າງການໂຮມຊຸມນຸມທີ່ອັງກາຣາແລະການໂຈມຕີຮ້ານກາເຟທີ່ບັງກລາແດັສ” ນັ້ນຄືຄຳເວົ້າຂອງເຈົ້າໜ້າທີ່ “ເມື່ອໄລ່ຮວມກັນແລ້ວການໂຈມຕີເຫຼົ່ານີ້ ເຮັດໃຫ້ມີຜູ້ເສຍຊີວິດຫຼາຍ ກວ່າ 1,800 ຄົນ ແລະບາດເຈັບ ເກືອບ 4,000 ຄົນ ” ທຳນຽບຫ້າແຈ ກຳລັງຊັ່ງຊາເບິ່ງຄວາມເສຍຫາຍ ຈາກການໂຈມຕີທາງອາກາດ ໃກ້ກັບເມືອງ Al-Bab ເພື່ອໃຫ້ການຢືນຢັນກ່ຽວກັບການຕາຍຂອງທ້າວ Adnani ເຈົ້າໜ້າທີ່ລັດຖະບານຄົນນຶ່ງ ຢູ່ວໍຊິງຕັນ ກ່າວຕໍ່ວີໂອເອວ່າ ສະຫະລັດແມ່ນໄດ້ຕິດຕາມ ສະມາຊິກຄົນສຳຄັນໆຂອງກຸ່ມລັດອິສລາມ ໃນແຂວງ Aleppo ມີລາຍງານວ່າ ທ້າວ Adnani ໄດ້ຮັບບາດເຈັບສາຫັດ ເມື່ອ 8 ເດືອນກ່ອນ ຢູ່ທີ່ປະເທດອີຣັກ ໃນການສູ້ລົບ ໃກ້ໆກັບເມືອງ Haditha ລາວເກີດຢູ່ໃນປະເທດຊີເຣຍ ມີອາຍຸປະ ມານ 39 ປີ ແລະເປັນສະມາຊິກຄົນສຳຄັນ ຂອງເຄືອຂ່າຍອາລກາອີດາ ກ່ອນເຂົ້າຮ່ວມ ກັບກຸ່ມລັດອິສລາມ ບ່ອນທີ່ມີການພິຈາລະນາກັນວ່າລາວໄດ້ກາຍເປັນຜູ້ນຳ ໝາຍເລກສອງຮອງຈາກຜູ້ນຳຂອງກຸ່ມ ທ້າວ Abu Bakr al-Baghdadi ທ້າວ Adnani ເປັນຜູ້ອອກຄຳສັ່ງ ຈາກກຸ່ມລັດອິສລາມ ເມື່ອເກືອບສອງປີກ່ອນ ທີ່ຮຽກ ຮ້ອງໃຫ້ຊາວມຸສລິມອາໄສ ຢູ່ໃນປະເທດຕາເວັນຕົກ ທຳການໂຈມຕີບ່ອນໃດ ແລະໃນເວລາໃດທີ່ພວກເຂົາສາມາດເຮັດໄດ້